Author: Stefka Todorova
Last saved by: Mariana Georgieva

П Р О Т О К О Л  № 01
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 29.01.2020 г.

Днес, 29.01.2020 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

ЧЛЕНОВЕ:	Боян Новански – зам. председател	- отсъства Боян Магдалинчев 
	Стефан Гроздев 
	Севдалин Мавров 

На заседанието присъстват: експертните сътрудници на комисията Стефка Тодорова – младши експерт ЧРВССАОСВ, Светла Кирилова – старши експерт ЧРВССАОСВ и техническият сътрудник Валентина Тесовска.

Д Н Е В Е Н   Р Е Д:

1. ОТНОСНО: Становище на Комисия „Бюджет и финанси“, протокол № 18/20.11.2019 г., т. 8 по Доклад № ВСС-12703/23.10.2019 г. от Николай Найденов, и.д. главен секретар на ВСС относно промяна в Класификатора на длъжностите в администрацията на Висшия съдебен съвет.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТЛАГА произнасянето до утвърждаване бюджета на съдебната власт за 2020 г.

2. ОТНОСНО: Становище рег. индекс № ВСС-8904/02.01.2020 г.от председателя на Районен съд – Белоградчик относно Решение по протокол № 19.02.12.2019 г., т.1 за съкращаване на 1 /една/ свободна щ.бр. за длъжност „съдебен деловодител“, касаещо увеличаване щатната численост на РС-Бургас с 1 /една/ щ.бр. за длъжност „съдебен деловодител“ и 1 /една/ щ.бр. за длъжност „съдебен секретар“ /искане рег. индекс ВСС-8904/15.07.2019 г./

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПОТВЪРЖДАВА решението си по протокол № 19/ 02.12.2019 г., т. 2.3., за съкращаването на 1 /една/ свободна щатна бройка за длъжност „съдебен деловодител“. 
МОТИВИ: Налице е тенденция към намаляване натовареността на РС-Белоградчик. За първото полугодие на 2019 г. действителната натовареност е 34,44, при средна за районните съдилища за страната – 48,06. За същият период на 2018 г. данните сочат – 41,39, при 47,57. За 2018 г. действителната натовареност е 34,05, при средна – 43,70.
Комисията е наясно, че на съдебните служителите е възложено изпълнение функциите и на други длъжности, но счита че с наличния ресурс предвид ниската натовареност на съда /едно от последните за районните съдилища в страната – 71 от общо 86/ би могло да се създаде нормален ритъм на работа.

3. ОТНОСНО: Искане рег. индекс № ВСС-544/17.01.2020 г. от председателя на Районен съд – Хасково увеличаване щатната численост с 1 /една/ щ.бр. за длъжност „съдебен статистик, той и съдебен деловодител – Гражданско деловодство“ и трансформиране на 1 /една/ щ.бр. за длъжност „съдебен секретар“ в 1 /една/ щ.бр. за длъжност „зав. служба „съдебни секретари“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТЛАГА произнасянето до изготвяне на обобщения статистически отчет за дейността на съдилищата за 2019 г.

4. ОТНОСНО: Искане рег. индекс № 774/22.01.2020 г. от председателя на Софийски окръжен съд за трансформиране на 1 /една/ щ.бр. за длъжност „връзки с обществеността“ в 1 /една/ щ.бр. за длъжност „съдебен помощник“.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. НЕ ВЪЗРАЗЯВА председателят на Софийския окръжен съд да сключи граждански договор по изпълнение функциите на длъжността „връзки с обществеността“ със служителя на същата длъжност при Софийския апелативен съд.
4.2. ОТЛАГА произнасяне по искането до изготвяне на обобщения статистически отчет за дейността на съдилищата за 2019 г.

5. ОТНОСНО: Искане рег. индекс № ВСС-75/07.01.2020 г. от председателя на Районен съд – Своге за даване на съгласие за сключване на граждански договор с външен изпълнител за почистване на помещенията в сградата на Съдебна палата – Своге.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ДАВА СЪГЛАСИЕ председателят на Районен съд - Своге да сключи граждански договор с външен изпълнител с предмет „Почистване на помещения от сградата на Съдебна палата-Своге“.
5.2. ИЗПРАЩА решението на Комисия „Бюджет и финанси“, за становище.

6. ОТНОСНО: Уведомление рег. индекс № ВСС-81/07.01.2020 г. от председателя на Районен съд – Добрич за извършена трансформация на 1 /една/ щ.бр. за длъжност „шофьор“ в длъжност „шофьор и призовкар и работник, поддръжка сгради“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. Приема за сведение уведомлението от председателя на Районен съд - Добрич за трансформирането на длъжността „шофьор“ в длъжност „шофьор и призовкар и работник, поддръжка сгради“.

7. ОТНОСНО: Уведомление рег. индекс № ВСС-203/09.01.2020 г. от председателя на Районен съд – Харманли за обявен конкурс за длъжност „съдебен секретар“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. Приема за сведение уведомлението от председателя на Районен съд - Харманли за обявения със Заповед № 14/06.01.2020 г. конкурс за назначаване на съдебен служител на длъжност „съдебен секретар“, при условията на чл. 70, ал. 1, във връзка с чл. 67, ал. 1, т. 1 от КТ, със срок на изпитване 6 месеца в полза на работодателя.

8. ОТНОСНО: Уведомление рег. индекс № ВСС-630/20.01.2020 г. от г-жа Светла Димитрова, заместник-председател на ВКС, упълномощен възложител по ЗОП, за възлагане на външна услуга с физическо лице, експерт за участие в Комисия за предварителен подбор, разглеждане и оценка на оферти на кандидати и участници в обществена поръчка с предмет „Строително-монтажни работи по изграждане на външни асансьори на Съдебна палата – гр. София, бул. „Витоша“ № 2“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. Приема за сведение уведомлението от г-жа Светла Димитрова,  зам. председател на Върховния касационен съд за възлагане на външна услуга с физическо лице, експерт за участие в Комисия за предварителен подбор, разглеждане и оценка на оферти на кандидати и участници в обществена поръчка с предмет „Строително-монтажни работи по изграждане на външни асансьори на Съдебна палата – гр. София, бул. „Витоша“ № 2“.

9. ОТНОСНО: Молба  рег. индекс № ВСС-15518/20.12.2019 г. от 
г-жа Анелия Чолакова, призовкар в Районен съд – Ардино.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ИЗПРАЩА молбата на г-жа Анелия Чолакова на председателя на Районен съд – Ардино, по компетентност.

ДОПЪЛНИТЕЛНА ТОЧКА:

10. ОТНОСНО: Искане рег. индекс № ВСС-13880_/19 _г./24.01.2020 г. от председателя на Административен съд – Хасково за увеличаване щатната численост с 3 /три/ щ.бр. за следните длъжности: „съдебен помощник“, съдебен деловодител“ и „съдебен секретар“. /предходни искания – изх. № 2542/12.10.2017 г.;  № 319/31.01.2018 г.; № 585/28.02.2018 г.; № 1077/27.04.2018 г.; № 1347/01.06.2018 г.; № 25/03.01.2019 г.; № 1621/27.06.2019 г. и № 2242/25.09.2019 г./

Председателят на Комисия „Съдебна администрация“ към Съдийската колегия на ВСС докладва:

1. Искания от председателя на Административен съд – Хасково за увеличаване щатната численост на съда с 2 /две/ щ.бр. за длъжност „съдебен деловодител“ и „съдебен секретар“; 1 /една/ щ.бр. за длъжностите: „съдебен помощник“ или „управител-сгради“, или „съдебен статистик“. /изх. № 319/31.01.2018  г.; № 585/28.02.2018 г.; № 1347/01.06.2018 г./

Решение на К“СА“-СК по протокол № 10/16.07.2018 г., т. 10.  
- НЕ ВЪЗРАЗЯВА да бъдат разкрити 3 /три/ щ.бр. за длъжностите: „съдебен помощник“, „съдебен секретар“ и „съдебен деловодител“ по щата на Административен съд - Хасково.
- ИЗПРАЩА решението на Комисия „Бюджет и финанси“, за становище.
Решение на Комисия „Бюджет и финанси“ по протокол № 27/16.08.2018 г., т. 48.
- В рамките на утвърдения бюджет на АдмС-Хасково не е налице финансова обезпеченост за разкриване на 3 /три/ нови щ.бр.

2. Решение на К“СА“-СК по протокол № 11/17.10.2018 г., т. 6.  
- Предлага да се съкрати по 1 /една/ щ.бр. от щатовете за съдебни служители на Административен съд – Стара Загора, Административен съд – Плевен и Административен съд – Варна и да се разкрият 3 /три/ щ.бр. за съдебни служители в Административен съд – Хасково.
- Изпраща решението на председателите на АдмС-Стара Загора, АдмС-Плевен и АдмС-Варна, за становище относно възможността за съкращаване на по 1 /една/ свободна щ.бр. за съдебен служител.
- След получаване на становищата от посочените в т. 6.3 председатели, решението да се докладва на К„СА“, след което да се внесе отново в К“БФ“.
Получените Становища са отрицателни.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. Изпраща на дирекция „Бюджет и финанси“, АВСС за становище, съобразно бюджетната сметка на Административен съд – Хасково за 2020 г. относно възможността за отпускане на 3 /три/ нови щатни бройки за следните длъжности: „съдебен помощник“, „съдебен деловодител“ и „съдебен секретар“.

ПРЕДСЕДАТЕЛ 
НА КОМИСИЯТА:     /п/
 				   БОРЯНА ДИМИТРОВА